CCXLVIII.  Privilegium pro monasterio Lacensi.   (Anno 1148, Jan. 20.) GUNTHER,  Cod. diplom. Rheno-Mosell.,  I, 303.]
Author: Eugenius III

EUGENIUS episcopus, servus servorum Dei, dilectis filiis GISLEBERTO abbati monasterii Lacensis quod in Treverensi parochia situm est ejusque fratribus, tam praesentibus quam futuris, regularem vitam professis, in perpetuum.

Piae postulatio voluntatis effectu debet prosequente compleri, ut devotionis sinceritas laudabiliter enitescat et utilitas postulata vires indubitanter assumat. Eapropter, dilecti in Domino filii, vestris justis postulationibus clementer annuimus, et praefatum monasterium, in quo divino mancipati estis obsequio, sub beati Petri et nostra protectione suscipimus et praesentis scripti privilegio communimus. Inprimis siquidem statuentes ut ordo monasticus in eodem loco secundum beati Benedicti Regulam et normam Cluniacensis monasterii futuris perpetuis temporibus inviolabiliter conservetur. Statuimus etiam ut quascunque possessiones, quaecunque bona in praesentiarum idem monasterium juste et canonice possidet, aut in futurum concessione pontificum, largitione regum, vel principum, oblatione fidelium, seu aliis modis justis praestante Domino poterit adipisci, firma vobis vestrisque successoribus et illibata permaneant. In quibus haec propriis duximus exprimenda vocabulis: Locum ipsum qui Lacus vocatur, in quo idem coenobium a nobili viro Henrico palatino comite et Adeleide uxore sua praecipue constat esse constructum, liberum ab omni jugo et potestate saeculari. Ecclesiam sancti Dionysii in Croth; villam insuper nomine Bella, Reida, Alchena, Willeberge, Croht, Beytendorp cum suis omnibus pertinentiis a praedicto Henrico dono vobis collatam, quam curtem videlicet Beitendorp injusta quorumdam direptione ab ecclesiae jure subtractam dilectus filius noster Conradus Romanorum rex primo regni sui anno justo principum suorum judicio ecclesiae vestrae resignavit, et privilegio suo et banno venerabilium fratrum nostrorum Theodowini Sanctae Rufinae episcopi, archiepiscoporum Alberonis Treverensis et Arnoldi Coloniensis, et aliorum praesentium, in perpetuum confirmavit decimam salicam de Metschet, quam Rembaldus de Isenburch in nostra praesentia vobis omnino imisit; quatuor mansos in Croht, et Meilen, in Braant ex dono Sigefridi comitis palatini; unum mansum in Croht a nobili viro Willelmo palatino comite et ejus matre Jerdrude consentiente Roberto milite qui illum ab ipsis in feudo habebat, vobis collatum; allodium in Masella quod Neuin dicitur cum suis appendiciis, quod Bertramus abbas Sancti Arnulfi Metensis cum consensu venerabilis fratris nostri Stephani ipsius civitatis episcopi atque capituli sui vestro coenobio congruo pretio vendidit. Allodium in Evernaco a Joanne milite et ejus uxore Matilde vobis donatum; vineas in Winengen et in Leia a Pugnero aliisque fidelibus vobis collatas, in Andernaco, in Ludestorp, in Amerstein vineas a recolendae memoriae Friderico Coloniensi archiepiscopo vobis collatas. Praedium in Wadenheim ab Enbricone donatum; curtim Budenarde ab Henrico et suis fratribus et a Garnero et fratribus ejus donatam, agros et vineas in Luzinc et in Menedichi inferiori, in superiori Menedich agros a Theoderico et ejus fratre donatos; curtim in Chella a Drudewino traditam, et partim pretio redemptam; allodium in Pumero a Roberto milite et Herimanno donatum; curtim Hadenhaga cum mancipiis et forestis a Meimgoto Ernesto et Erluino donatam; mansum in Aldendorp ab Alberto donatum; allodium in Loe ex eleemosyna Emichonis militis; item allodium in Glensa ex eleemosyna Folcoldi; in Gerchenrodee, duos mansos ex eleemosyna Hermanni comitis. Vineas in Cuchemo et mansum in Wilre ex dono Theoderici; vineas in Clotena ex dono Herimanni et Hartmudi; vineas in Mudena, mansum a Rodulfo milite donatum; duos mansos pro anima Demodis traditos, item duos pro anima Sibevuir donatos; allodium in Caldine a Frederico donatum; dimidium mansum, dimidiam partem lacus a Gerardo comite donatum; allodium in Nederusen, allodium in Mesenhim, et in Bleida a Folcnando, Richino, Radulfo et Frowino donatum; allodium in Diffindale, allodium in Franchen, allodium in Staphela. Nulli etiam facultas sit, etc., et alium substituere. Decernimus ergo, etc. Amen, amen, amen.Ego Herubaldus presbyter cardinalis titulo S. Ego Eugenius Catholicae Ecclesiae episcopus. Ego Imarus Tusculanus episcopus. Ego Octavianus diaconus cardinalis Sancti Nicolai in Carcere Tulliano. Joannis et Pauli. Ego Hugo presbyter cardinalis titulo in Lucina. Datum apud Treverim per manum Guidonis sanctae Romanae Ecclesiae diaconi cardinalis et cancellarii, XIII Kal. Februarii, indictione X, Incarnationis Dominicae anno 1147, pontificatus vero domni Eugenii papae III anno tertio.